ઉત્તરાયણ નજીક આવતાંની સાથે બજારમાં રંગબેરંગી અને અલગ અલગ પ્રકારના પતંગનું વેચાણ શરૂ થઈ જતું હોય છે. ઘણા લોકો પતંગ પર સંદેશો પણ લખાવતા હોય છે, જ્યારે પાટીદારોએ સરકાર પાસે પોતાની અનામતની માગણી માટે આ વર્ષે ‘જય સરદાર , જય પાટીદાર’ લખાયેલા પતંગ બજારમાં વેચવા માટે મૂક્યા છે ત્યારે બેરોજગારી દૂર કરવા, ફિક્સ પગાર નાબૂદ કરવા અને કોન્ટ્રાક્ટ પ્રથા નાબૂદ કરવા માટે સંઘર્ષ સમિતિ અધિકારી સંગઠન દ્વારા પતંગ માર્કેટમાં મૂકવામાં આવ્યા છે, જેથી પતંગ દ્વારા તેમનો સંદેશો ઘરે-ઘરે પહોંચે.